जानकारी के मुताबिक़, सेना की 47 राष्ट्रीय राइफल्स के जवानों को बुधवार दोपहर कुपवाड़ा के कांडी इलाके में आतंकी गतिविधियों के सुराग मिले थे। सूत्रों कि निशानदेही पर पैरा फोर्सेज और सेना के जवानों ने एसओजी के साथ मिलकर यहां आतंकियों के खिलाफ सर्च ऑपरेशन शुरू किया। इस कार्रवाई के दौरान ही आतंकियों ने सुरक्षाबलों पर फायरिंग करनी शुरू कर दी जिसके बाद जवाबी कार्रवाई करते हुए 3 पैरा स्पेशल फोर्सेज के मुकुल मीणा और एक अन्य जवान गंभीर रूप से घायल हो गए। मीणा को वहां से सुरक्षित निकालकर दुर्गमूला में सैन्य अस्पताल में भर्ती कराया गया। डॉक्टरों ने उन्हें मृत घोषित कर दिया। हालाँकि एक जवान की हालत खतरे से बाहर है।